Lefantovský potok

Lefantovský potok je vodný tok v pohorí Tribeč a v Podunajskej pahorkatine na území okresu Topoľčany a Nitra. Je to ľavostranný prítok rieky Nitra s dĺžkou približne 7,4 km a je tokom IV. rádu. V hornej časti preteká cez Chránenú krajinnú oblasť Ponitrie.

 Priebeh toku 
Potok pramení v juhozápadnej časti pohoria Tribeč, v geomorfologickom podcelku Jelenec, v lokalite Pusté, v nadmorskej výške približne  Od prameňa v lesnatej oblasti záveru doliny tečie západným smerom. Priberá krátky ľavostranný prítok, stáča sa na juhozápad a v lokalite Rajčuľa prijíma ďalší ľavostranný prítok. V blízkosti liečebného ústavu istý čas vytvára hranicu pohoria Tribeč i Chránenej krajinnej oblasti Ponitrie. Opúšťa zalesnené územie i pohorie a pokračuje Poduajskou pahorkatinou, jej podcelkom Nitrianska pahorkatina a časťou Tribečské podhorie k obci Horné Lefantovce. Stáča sa na západ, mierne vlní a v centre priberá významný pravostranný prítok z úbočia Veľkej skaly (). Na juhozápadnom okraji priberá krátko po sebe dva ľavostranné prítoky z oblasti Gaštanica a lemovaný pobrežným porastom pokračuje mierne zvlnenou oblasťou do Dolných Lefantoviec. Tu križuje cestu II/593 a následne prechádza do podcelku Nitrianska niva a jej časti Stredonitrianska niva. Severným okrajom intravilánu sa postupne stáča na juhozápad a na západnom okraji obce priberá pravostranný Oponický kanál. Onedlho sa v nadmorskej výške približne  vlieva ako ľavostranný prítok do ramena rieky Nitry, ktoré je pozostatkom bývalého hlavného toku. Potok patrí do širšieho povodia rieky Váh.

Potok pramení a hornou časťou preteká katastrálnym územím obce Horné Lefantovce, odkiaľ pokračuje územím obce Dolné Lefantovce a napokon tvorí hranicu katastra obce Koniarovce. Preteká tak územím okresov Topoľčany a Nitra v Nitrianskom kraji. 

 Referencie 

 Pozri aj 
 Zoznam vodných tokov v povodí Nitry
 Tribeč, Jelenec (geomorfologický podcelok)
 Podunajská pahorkatina, Nitrianska niva, Stredonitrianska niva

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Tribeči
Kategória:Povodie Nitry
Kategória:Vodné toky v okrese Nitra
Kategória:Vodné toky v okrese Topoľčany
Kategória:Horné Lefantovce
Kategória:Dolné Lefantovce
Kategória:Koniarovce